 Madaxweyne-ku-xigeenka Jamhuuriyadda Somaliland, Mudane Cabdiraxmaan Cabdilaahi Ismaaciil Saylici oo ka hor intii aanu xilka u kala wareejin labada Agaasime, ayaa sheegay, si hufan u sharraxay muhiimadda ay leedahay xilalka qaranka ee uu madaxweynuhu marba cidda hanan karta u cugto, waxaana uu sheegay in qof kasta oo masuuliyad qaran loo igmado ay waajib ku tahay inuu waxqabad iyo horumar sameeyo,Iyada oo ay sunnaha dawladnimada kamid tahay inuu xilku meerto yahay oo la isku wareejinayo, aad baan ugu faraxsanahay, ujeeddada loo socdaana waa in mar walba hawlaha qaranka la tayeeyo oo qof waliba meesha uu ugu yimaaddo meel ka sarraysa uu gaadhsiiyo, dadka Baniaadamka ahna qof aan masuul ahayni ma jiro, masuuliyadda aad qoyskaaga u hayso iyo ta aad qaranka u haysaana way isa soo galaan, muhiimadduna waa inuu xilku qofka dhibo oo uu culays ku hayo oo hawsha loo igmaday muddada saacadaha ah ee loogu talo glaay wixii uu qabanayey ay noqdaan wax la taaban karo oo uu wax ku beddeli karo, xilkaasina dhammaanba umadda reer Somaliland waa mid saaran, waana ta ay umaduhu ku kala horumaraan, ayuu yidhi madaxweyne ku-xigeenka Jamhuuriyadda Somaliland, Mudane Cabdiraxmaan Cabdilaahi Ismaaciil Saylici. 